Ufas stacija

Ufas stacija (, ) ir Krievijas Kuibiševa dzelzceļa Baškīru reģiona dzelzceļa stacija uz Transsibīrijas dzelzceļa vēsturiskās trases Ufā, Baškortostānas galvaspilsētā.

 Vēsture 

Pirmā dzelzceļa līnija līdz Ufai tika aizsākta 1885. gadā ar Samaras—Ufas dzelzceļa būvi, kurš sasniedza Ufu 1888. gadā līdz ar Ufas dzelzceļa tilta uzbūvēšanu.rb7.ru: Железнодорожная станция "Уфа" относится к транспортным узлам Куйбышевской дороги Tālāk līnija tika pagarināta 1890. gadā līdz Zlatoustai un 1892. gadā līdz Čeļabinskai. 1906. gadā ar Jekaterinburgas līnijas izbūvi un Transsibīrijas maģistrāles pabeigšanu stacija kļuva par dzelzceļa mezglu, kurš savienoja Krievijas Eiropas un Tālo Austrumu daļas.

Vieta Ufas dzelzceļa stacijas būvei tika izvēlēta 1885. gadā, un tās pirmā eklektisma stilā celtā ēka tika ekspluatēta no 1888. līdz 1967. gadam (arhitekts F. F. Esens). Pēc tam nojauktās vecās stacijas vietā trīs gadus vēlāk tika uzcelta K. Gotlība projektēta akmens ēka, kuras pirmā rekonstrukcija tika veikta jau 1974. gadā, bet tagadējās rekonstrukcijas pirmā kārta notika 2005.—2011. gadā. Šai laikā stacijā tika veikta iekšējā apdare ar marmoru un granītu un slēgtas pazemes izejas uz peroniem, pārceļot tās uz augšējo galeriju.Tutu.ru: Вокзал Уфа

 Mūsdienas 

Kopš 2005. gada stacijas rekonstrukcija notiek gandrīz pastāvīgi. 2019. gadā, uz Baškortostānas izveidošanas simtgadi, šos darbus bija iecerēts pabeigt. Sākotnēji tos bija plānots pabeigt 2007. gadā, uz 450 gadu jubileju kopš Baškortostānas zemju pievienošanas Krievijai.Ufa railway station will be completed by 100th anniversary of Bashkortostan foundation 2019. gadā solīto pabeigšanas laiku atkal pārbīdīja, šoreiz uz 2021. gadu.

Stacijā ir 4 zemās pasažieru platformas: viena sānu un trīs salu platformas, kuras savieno pazemes eja, kas ved uz stacijas ēku un izeju uz pilsētu.

Kopš 2011. gada apakšzemes pāreja ir slēgta, un pieeja salu platformām ir tikai caur galeriju no stacijas trešā stāva. Izejas no stacijas uz autobusu un bijušajām tramvaja pieturām ved no stacijas trešā stāva caur ar kustīgo trotuāru aprīkotu eju, kura beidzas ar trim izejām ar eskalatoriem. Tomēr eskalatori stacijā nolietošanās dēļ bieži nedarbojas, un ejā apmetušies bezpajumtnieki, kuri rada stacijā antisanitāriju.

Stacija atrodas Belajas upes krastā, tomēr projekts nenodrošina piekļuvi upei. Līdz 2017. gadam līdz stacijai varēja nokļūt ar dažādiem tramvaju maršrutiem, taču pašlaik pilsētas satiksmi ar staciju nodrošina tikai autobusi.

Stacijā atrodas Krievijas pasta filiāle — Galvenais pārvadājumu maģistrālais centrs jeb Ufas maģistrālais šķirošanas centrs. Visā stacijas ēkā pieejams bezmaksas Wi-Fi, ēkā ir aptieka, divas kafejnīcas un viena tualete.

Ufas stacija strādā 24 stundas diennaktī. Paziņojumi stacijā skan krievu un baškīru valodā.

 Maršruti 

Līdz 2020. gadā uzsāktajiem karantīnas ierobežojumiem stacija katru dienu apkalpoja vairāk nekā 40 tālsatiksmes vilcienus un apmēram 50 piepilsētas elektrovilcienus. Saskaņā ar 2020. gada sākuma grafiku caur staciju kursēja šādi tālsatiksmes vilcieni:

 Visa gada vilcienu satiksme 
Vilciena numursKustības maršrutsVilciena numursKustības maršruts13 "Dienvidurāls" («Южный Урал»)Čeļabinska — Maskava13 "Dienvidurāls" («Южный Урал»)Maskava — Čeļabinska59Novokuzņecka — Kislovodska60Kislovodska — Novokuzņecka83Karaghandi — Maskava84Maskava — Karaghandi87Ņižņevartovska — Samara88Samara — Ņižņevartovska97Tinda — Kislovodska98Kislovodska — Tinda101Ņižņevartovska — Penza102Penza — Ņižņevartovska103Ufa — Saratova104Saratova — Ufa123Novosibirska — Belgoroda124Belgoroda — Novosibirska127Krasnojarska — Adlera128Adlera — Krasnojarska129Krasnojarska — Anapa130Anapa — Krasnojarska133Tomska — Anapa134Anapa — Tomska141Jekaterinburga — Simferopole142Simferopole — Jekaterinburga143Ņižņevartovska — Ufa144Ufa — Ņižņevartovska147Ņižņevartovska — Astrahaņa148 Astrahaņa — Ņižņevartovska317Karaghandi — Baranaviči318 Baranaviči — Karaghandi331Novijurengoja — Ufa332Ufa — Novijurengoja347Ufa — Sanktpēterburga348Sanktpēterburga — Ufa351Priobje — Ufa352Ufa — Priobje373Tjumeņa — Mahačkala374Mahačkala — Tjumeņa381Ufa — Taškenta382Taškenta — Ufa391Čeļabinska — Maskava392Maskava — Čeļabinska609Ufa — Uļjanovska610Uļjanovska — Ufa675Ufa — Sibaja676Sibaja — Ufa

 Sezonas vilcienu satiksme 
 Vilciena numurs Kustības maršruts Vilciena numurs Kustības maršruts 205 Irkutska — Anapa 206 Anapa — Irkutska 229 Severobaikaļska — Anapa 230 Anapa — Severobaikaļska 235 Tinda — Anapa 236 Anapa — Tinda 243 Novokuzņecka — Anapa 244 Anapa — Novokuzņecka 289 Jekaterinburga — Anapa 290 Anapa — Jekaterinburga 425 Čeļabinska — Kaļiņingrada 426 Kaļiņingrada — Čeļabinska 453 Ufa — Novorosijska 454 Novorosijska — Ufa 455 Čeļabinska — Novorosijska 456 Novorosijska — Čeļabinska 457 Čeļabinska — Anapa 458 Anapa — Čeļabinska 461 Ufa — Adlera 462 Adlera — Ufa 477 Čeļabinska — Adlera 478 Adlera — Čeļabinska 503 Ufa — Anapa 504 Anapa — Ufa 537 Ufa — Adlera 538 Adlera — Ufa 589 Novijurengoja — Tjumeņa — Adlera 590 Adlera — Tjumeņa — Novijurengoja

 Attēlu galerija 

 Atsauces 

 Ārējās saites 

 Stacijas vietne 

Kategorija:Krievijas dzelzceļa stacijas
Kategorija:Ufa